title: Разпознаваме ли вкуса на истинската луканка?

maintext:
За известно време В България почти бяхме забравили какъв е вкусът на традиционната и добре приготвена луканка, която определено е един от кулинарните символи на страната ни. Появиха се обаче фирми, които си поставиха за цел да предлагат на пазара ни наистина качествени сурово-сушени колбаси, в това число луканка - без химия, произведени от прясно подбрано месо, с балансиран свеж вкус, без допълнителен грим под формата на прекалени количества подправки или Е-та, майсторски приготвени, в естествени обвивки, които позволяват на продукта на диша и за зрее правилно, добре узрели, правилно съхранявани...
Какви са цветът, ароматът, структурата и вкусът на добрата луканка? И как да усвоим дегустационните умения, необходими, за да ги разпознаваме? От Старият месар провеждат кампания, изградена от малки събития и наречена Големият ДеликаТест, чиято цел е обучение в дегустационни техники и умения. Идеята на фирмата е не да доказва качеството на своите продукти, които безспорно са сред най-добрите във високия клас, а да обърне внимание върху характеристиките на една истинска луканка. Дегустациите са изцяло „слепи“ – на нито един от дегустаторите не се разкриват участващите марки, за да се избегне сравнителната реклама и нелоялна конкуренция.
На дегустацията, проведена в кухнята на Кулинарно училище Меню при Издателство „Гурме“, бяха поканени избрани кулинарни блогъри, които с добре развитите си кулинарни и сетивни умения да помогнат за откриването на точните дегустационни характеристики на автентичната и качествена луканка. Водещ на дегустацията беше Любомир Бояджиев, дългогодишен редактор в списание Divino и Divino.bg, който разкри пред присъстващите кои са тайните на добрата луканка. Всъщност те съвсем не тайни, а задължителни принципи, известни от векове, но масово пренебрегвани в индустриалното производство.
Освен да е прясно (не замразено), месото трябва де е от добре отглеждани животни, а за да е максимално вкусен един деликатес – трябва да е подбрано онова парче месо, което по своя състав и структура най-много подхожда на рецептурата. Голяма е разликата между естествената обвивка и изкувствената. Само естествените обвивки (свински и говежди черва) позволяват на продукта да съхне и зрее правилно, да разгърне по-добре вкусовите си качества. Зреенето е един от най-големите майсторлъци в месните деликатеси. Колкото повече и по-естествено зрее месото, толкова по-богат, дълбок и плътен е вкусът му, а качеството му – недокоснато от химически добавки като стартери и закваски. По леко металическият изкуствен вкус си личи, когато процесът на зреене е забързан с изкуствени добавки. За да бъде автентичен и вкусен един деликатес, подправките трябва да са естествени – онези вечни дарове от природата, ароматни и чудотворни. Имитациите на аромати са лесно доловими в месните деликатеси. Дупките на опаковката – там се крие още една малка тайна: ако има дупки, деликатесът диша, живее и зрее. Ако няма, спи задушен във вакуум.
Макар че е трудно органолептичните характеристики на един деликатес от месо да бъдат адекватно изразени с думи, организаторите от Старият месар успяват да вкарат поне в най-общи рамки сетивните впечатления от дегустацията на една добра луканка. Ето какви са белезите, характеризиращи дадено качество или слабост в шестте стъпки за оценка на качеството – цвят; аромат; структура; вкус; плътност и послевкус:
Цветът на месото е балансиран, дори леко преобладава по-тъмно червеното. Чисто червеният цвят, както и розовеещите нюанси, са белег за оцветители. След нарязване естественият продукт се окислява след известно време и цветът леко покафенява. В аромата не бива да се долавят прекалено подправкови, прекалено силни или изкуствени нотки – нормално е да преобладава свежият и чист мирис на месо. От структурата се очаква да е балансирана – в луканката не бива да има твърде големи бели парченца сланина, нито пък прекалено много черни парченца подправки. Добрата луканка има приятен вкус на истинско месо, не е твърде мазна и не се усещат никакви киселеещи, нагарчащи, стипчиви или откровено химически нотки. Плътността пък е показател за истински ценители. Качествените деликатеси са плътни, а не рехави и омекнали, и изискват едно добро дъвчене. Но не бива да са прекалено изсушени и трудни за предъвкване. В послевкуса най-точно се усещат недостатъците. Химичните добавки се разгръщат най-ясно след като изминат една-две минути от сдъвкването. Естественият деликатес оставя в устата само вкус на месо и подправки...


title: Discover.Vino представя вината на Бордо и Долината на Рона!

maintext:
DiVino продължава с поредицата от събития Discover.Vino, която популяризира вина от различни световни региони. Следващото издание е на 20 октомври и е посветено на Бордо и Долината на Рона.
Месец преди началото на най-големия форум за българско вино, срещата с прочутите френски области представлява най-добрата подготовка за DiVino.Taste 2016!
Да се опишат с няколко думи вината от Бордо и Рона е невъзможно. Най-добрият начин е да отделим няколко часа и да се потопим в тези емблематични за световното вино райони! Заповядайте на поредното Discover.Vino, на 20 октомври, от 15.00 до 21.00 часа, в пространството пред Vintage Club - магазин за вкусове и аромати (Софарма Бизнес Тауърс, търговски център, етаж 2)!
Бордо и Рона са две много различни френски области, но има нещо, което ги свързва: и двете са дали едни от най-добрите вина на света! От една страна Бордо е най-прочутият винарски район на планетата и най-голямата област за вина с контролирано наименование за произход. Долината на Рона може за мнозина да остава в сянката на прочутите Бургундия и Бордо, но е достатъчно да споменем имена като Шатоньоф дьо Пап или Ермитаж, за да накараме всеки любител на виното да замечтае.
Още приятни срещи с вината от Франция предлага и програмата на DiVino.Taste 2016! По време на изложението от 18 до 20 ноември Яна Петкова ще ви представи със специално подбрани вина едни от най-великите тероари на света – Шабли и Долината на Лоара.
По време на Discover.Vino Бордо и Рона в магазин Vintage Club ще се продават всички вина от събитието на преференциални цени.
Discover.Vino Бордо и Рона
Кога – 20 октомври, от 15.00 до 21.00 часа
Къде - пространството пред Vintage Club - магазин за вкусове и аромати, Софарма Бизнес Тауърс, търговски център, етаж 2

fasttext_language: bg


title: Светът празнува Дивали

maintext:
На 30 октомври за хиндуисти, сикхи и джайнисти е кулминацията на Дивали - петдневното честване на победата на светлината над тъмнината, доброто над злото, надеждата над отчаянието. Макар празникът да продължава пет дена, най-важният е третият. Тогава е новолуние и вечерта навсякъде се палят свещи и красивите глинени лампи с фитил и мазнина, наречени дая. Семействата отправят молитви към Лакшми - богинята на плодородието, а след това се радват на изобилните фойерврки, докато похапват митай - всевъзможни сладости, приготвени за празника.
Дивали е официален празник в Индия, Пакистан, Непал, където се нарича Тихар, Шри Ланка, Тринидад и Тобаго, Мавриций, Реюнион, Мианмар, Фиджи, но се празнува и в САЩ. Великобритания, Холандия, където има забележими хиндуистки диаспори.
Предлагаме ви три десерта от Южна Азия, които дори и да не приготвите на днешния Дивали, ще обогатят домашния ви рецептурник и ще го направят много по-разнообразен и екзотичен:
Кулфи с манго и джалеби
Гулаб джамун


authors: От Людмил Хайдутов

title: Гурме аниме

maintext:
Не съм върл почитател на японската анимация, смятам ярката ѝ екпресивност за прекалена и не мога да следвам мислите, които феновете споделят чрез непрекъснат поток от термини във форуми и мрежи. Но една от неизбромите тематики на това съвременно изкуство ми допада много – храната.
Торико
Японците имат подчертано усещане за храненето и неминуемо то е намерило мястото си в немалко анимирани серии. Дали светът в тях е съвсем фантасмагоричен, както в 147-те епизода на Торико, или пък силно наподобява реалността няма значение – храната винаги е в центъра на сюжета. А той невинаги е превратен и интригуващ.
Шокугеки но Сома
Най-популярното в момента кулинарно аниме е Шокугеки но Сома. Действието се развива в днешно време в измислена кулинарна академия в Япония, където учениците се състезават, за да продължат да учат и за да станат един от десетте най-добри във випуска си. И това е. В продължение на 37 епизода главният герой Сома Юкихира участва в единоборства със съученици, преподаватели и главни готвачи и обикновено ги печели впечатляващо. Шокугеки но Сома е ечи аниме, т.е. сексуалните елементи не са му чужди, но в случая те са резултат от надхвърлящо очакванията удоволствие от храната. Фудгазъм (food + orgasm) е английският израз за това състояние и иначе невинните анимационни епизоди често кулминират така. Но между върховните множествени наслади човек може да научи за синергичното действие на инозиновата киселина от месото и глутаминовата в доматите, което се изразява в интензивен умами вкус, може да се запознае и с класически комбинации от подправки, характерни за различните кухни, но най-вече да разбере много за традиционната японска храна.
Шокугеки но Сома
Както обикновено се случва сериалът Шокугеки но Сома не е създаден самостоятелно. Прехожда го едноименнната манга, която започва да се издава през 2012 г., две години преди първият сезон на анимето. Стандартната практиика за оживяване на комикс героите най-често наистина се осъществява с аниме, но в кулинарния жанр се доверяват и на живи актьори.
Кодоку но Гуруме (букв. гурме самота) е японски телевизионен сериал, чийто пети сезон беше излъчен през тази година, а мангата се издава вече 22 години. Протагонистът Горо Иногашира се занимава с внос на луксозни западни стоки и тази работа го кара непрекъснао да пътува, винаги сам, из Япония. Всеки епизод започва с малка история, в която блещука чувство за хумор, но важната част започва с глада на Горо и продължава с неговото задоволяване в реално местно заведение. Вътрешният монолог на колебание за избора на храна преминава в интровертно, но възторжено описание на достойнствата ѝ. Менюто не се ограничава с японска храна – в един от последните епизоди г-н Иногашира се препоти няколко пъти, докато обядваше ема датши – ястие от кухнята на Бутан, приготвено от люти чушки и сирене.
Кодоку но Гуруме
Самотният телевизионен гурман има своята женска версия. Уакако Мурасаки е 26 годишната героиня на мангата Уакакозаке и едноименните телевизионен игрален и уеб анимационен сериал. Всяка вечер след работа, а понякога и преди, тя посещава някое истинско заведение в Токио, където се наслаждава на храната, но винаги в компанията на определена марка саке, бира или шочу (японски дестилат от ориз, просо или пшеница). Табуто на самотния пияч, при това жена, в тази манга е вдигнато (за разлика от Горо, който винаги поръчва олонг чай), вероятно, за да легитимира тенденцията, че в момента японските жени пият повече от мъжете. Това обаче е на фона на забележим спад на общата консумация на алкохол в страната. Макар рекламната цел да е очевидна, представянето на малки ресторантьорски бизнеси и качествени продукти е както полезен за икономиката, така и достатъчно забавен за зрителите и читателите подход.


title: Започва Фест на фермерските пазари

maintext:
От днес, 4 октомври, до неделя, по време на Фест на фермерските пазари производители от цялата страна с внимателно подбрана, свежа и разнообразна сезонна продукция ще се представят на традиционните места, където Хранкооп София провежда пазарите. Подготвени са кулинарни демонстрации, дегустации и работилници, а всеки може да намери нещо за себе си и в занаятчийските и арт зони.
За старт е избрано една от новите локации - Фермерски пазар Бизнес парк София На посетителския паркинг до сграда 10 днес между 12 и 18 часа работещите в офисния комплекс ще могат да закупят пресни продукти директно от производителите, а след работно време да изпият по чаша крафт бира и да побъбрят с колегите над порция вкусни мезета.
На 5 октомври, сряда, продължението на феста е на все по-добре познатия Фермерски пазар Иван Вазов от 15 до 19 часа.
За четвъртък и петък организаторите са подготвили изненади, а в събота на Фермерски пазар Римската стена фестът продължава в обичайните часове от 10 до 14 часа


title: Три дегустационни вечери, трима шеф-готвачи

maintext:
Модерна кантонска кухня с шеф Алси Син
11 ноември, Premier Luxury Mountain Resort, Банско
Шеф Алси Син посвещава своята творческа натура на кулинарното изкуство, а най-голямата му професионална страст са продуктите. Първите му стъпки са свързани със средиземноморската и италианската кухня, но като професионалист в неспирно развитие, той се среща последователно и с полинезийската кухня, после и с японската, перуанската, сиамската и кантонската гастрономически традиции. Бил е главен готвач и консултант на десетки ресторанти по света, а сега e шеф-готвач на ресторант Линг-Линг в Миконос, част от световната верига Hakassan.
На 11 ноември, петък, шеф Алси Син ще предложи на гостите на петия Гастрономически фестивал Премиер в Банско своята интерпретация на модерната кантонска кухня. Ето какво сподели той по този повод:
Кантонската кухня е популярна по света най-вече с малките хапки, наречени дим сум. Най-просто мога да обясня, че те са подобни на ордьоврите във френската кухня. Дим сум буквално означава „да докоснеш сърцето си" и представлява разнообразни кнедли, ястия на пара и други вкусни неща. Избрах кантонската кухня, не само защото се характеризира с древни китайски техники и висши кулинарни умения, но и заради разнообразието от продукти, които включва, непознати за повечето хора. Едно от нещата, които ще приготвя за Вас, е именно дим сум. Вярвам, че българските гости ще се впечатлят от силните и уникални нови вкусове, както и от изненадващите комбинации от кантонски съставки.


title: Амeрикански вина бяха представени в Хилтън

maintext:
В края на миналия месец Департаментът по земеделие към посолството на САЩ в България с помощта на четирима вносители представиха изчерпателен преглед на всички вина на федералната държава у нас. Домакини на елегантния прием бяха хотел Хилтън и шарже д'афер Мартина Стронг, която изказа своята висока оценка за вината. Гостите опитаха по едно емблематично за всеки вносител вино, за качествата на което говори сомелиерът Слави Райчев.
Повече от 10 светоноизвестни изби от щатите Калифорния и Вашингтон като Joseph Phelps, Merryvale, Stag’s Leap, Chateau Ste. Michelle, Nortstar, Robert Mondavi, Ravenswood, Geyser Peak и Jack Rabbit бяха представени на гостите. На традиционното събитие присъстваха над 100 ценители на доброто вино, сред които бизненсмени, представители на ресторантьорския сектор, винени експерти, журналисти от специализирани и масови медии, знаменитости от шоу бизнеса и работещ в Посолстото на САЩ в София.


title: Пети гастрономически фестивал Премиер в Банско

maintext:
Повече от 120 шеф-готвачи ще вземат участие в тазгодишния гастрономически фестивал. За пета година събитието ще се проведе в Премиер Лъкшъри Маунтин Ризорт в Банско от 4 до 20 ноември 2016.
Световни шеф-готвачи на най-високо ниво изоставят своите кухни, за да споделят куп гастрономически тайни с българските професионалисти.
„Горди сме, че с тази наша инициатива за пети път ще дадем шанс на много български професионалисти да повишат своето ниво на кулинарни умения и техники, както и да се докоснат до нови непознати кухни от различни места по света, които събираме на гастрономическия Премиер фестивал”, сподели по време на официалното представяне на програма на фестивала Такис Дретакис, мениджър на хотел „Премиер”, организатор и домакин на фестивала.
Публиката и професионалистите ще очакват с интерес представителя на престижната кулинарна школа с над 120-годишна история Le Cordon Blue, Париж, шеф Марк Вака, който ще бъде инструктор на семинара „Фини кулинарни техники“ от 9 до 11 ноември.
В директна връзка по скайп пред гости и медии шеф Джордж Стилианудакис, изтъкнат гръцки шеф-готвач със световно признание, сподели повече за предстоящия си семинар „Су вид техники – или как да намалим себестойността на храната в а-ла-карт ресторант“.
Шеф Алси Син, който работи за престижната световна верига Hakkasan с акцент върху кантонската кухня, също се включи с директна връзка в официалното представяне на фестивала и сподели какво го привлича в изучаването и прилагането на японската, перуанската, сиамската и кантонската кухня. Шеф Алси Син ще бъде домакин на специална дегустационна вечеря.
България ще бъде представена от няколко топ шеф-готвачи: Андрей Стоилов, заместник председател на Българската асоциация на професионалните готвачи и шеф-готвач на хотел Маринела в София, ще предложи дегустационна вечеря, посветена на българската кухня. Шеф Цветомир Николов, който преди половин година откри своя ресторант Niko´las в столицата, сподели, че неговата дегустационна вечеря ще бъде посветена на Азия. Шеф Александър Алексиев ще направи откриващото парти на Гастрономическия фестивал.
Публиката на фестивала ще има възможност да опита и менюто на Димитрис Пампорис – известен шеф-готвач, който предлага комбинация от традиционен и модерен подход в работата си при представянето на гръцката кухня. Носителят на звезда от Michelin, шеф Джорди Естеве, също ще предложи дегустационна вечеря на тема „Средиземноморска гурме кухня”.
Тази година шеф-готвачите на фестивала са подготвили и още една вкусна изненада за гостите - извънредното събитие „Опитайте това изкуство". Всеки от тях ще представи произведение на изкуството, направено от храна, вдъхновено от творба на любим техен автор.
Чрез ПРЕМИЕР фестивал град Банско ще бъде преоткрит като кулинарно място, където могат да опитат и да видят ястия и техники от цял свят. За хората, за които храната е изкуство, Премиер Лъкшъри Маунтин Ризорт е най-подходящото място през ноември.


title: Винени и кулинарни пътешествия с новия Divino Magazine 24

maintext:
Винени съкровища, нови и вечни български вкусове, талантливи шеф-готвачи и ресторантьори, българска крафт бира и ирландско крафт уиски - ето накъде ще ви поведе новият брой на Divino Magazine в началото на златната есен на 2016.
Едно пътуване из винарските изби на Източните Родопи и Сакар накара нашия екип още по-силно да повярва в бъдещето на българското вино, а ако и вие имате нужда от нови надежди ви препоръчваме да ни последвате и сами да се уверите, че Сакар може и да няма същия блясък като Напа вали, но прави дори по-добри вина.
Divino 24 изследва новия подем в ресторантьорството и висшата кухня у нас чрез три ресторанта, отворили врати през последната година в София: Niko'las, Космос и André - интересни и амбициозни, различни и с шеф-готвачи на световно ниво.
Може би сте чули вече, че в България също се произвежда скъпата и високо ценена fleur de sel или Цвете на солта - добива се от Атанасовското езеро, където са най-старите солници у нас. В новия брой на списанието може да прочетете за това уникално място, за дългия път на солта до храната ни и за вкусното българско Цвете на солта.
Пътешествията не спират дотук: водим ви и в онези български села, където местният поминък и култура от векове са свързани с отглеждането на стари сортове воден лук - ароматен и свеж като ябълка и не по-малко полезен; предлагаме ви и една кулинарна авантюра из остров Самотраки и още...
В брой 24 на Divino Magazine ще прочетете за чудесата на Вила Юстина, за родната крафт бира Blek Pine, за тайните на еспресо кафе метода и крафт производството на ирландско уиски.


title: Макарони без граници

maintext:
През няколко години модата в сладкарството се сменя. Доскоро кексчетата заливаха Западна Европа и Северна Америка, кейк поповете на клечка се опитаха ги детронират, но го направиха макароните. Увлечението по фините бадемови сладки обаче никога не е напускало една държава. Във Франция макарони се правят от векове и изглежда ще са модерни до края на цивилизацията.
Твърди се, че десерти от бадеми и белтъци е имало още през VIII век в италианските манастири, където са пристигнали от Северна Африка. Внасянето на макароните във Франция пък се приписва на италианските готвачи на Катерина Медичи, съпруга на крал Анри II, през първата половина на XV век. По това време в една от книгите на Рабле за хуманистичния великан Пантагрюел се появява и описанието „малки кръгли сладки от бадеми“. Друга история премества откриването на макароните в манастир в долината на Лоара в края на XVIII век. Сведеният са противоречиви, но са важни резултатите. Съвременните макарони са разнообразни, създадени от творци и винаги вълнуващи.
Класическата рецепта за фините сладки включва бадемово брашно, белтъци, захар – кристална и пудра. Хрупкавите отвън и лепкавите отвътре кръгли черупки с диаметър между 3 и 5 см се слепват по две с ганаш, крем или конфитюр. Това сдвояване е сравнително ново и се смята, че за пръв път е направено чак през 1930 в парижката сладкарница Ладюре, която в момента е световна верига. Общо взето по онова време са започнали и да добавят различни аромати и цветове в макароните. Класическите са ванилия, какао, малина, но екпериментите са непрекъснати и макарони със зелен чай, тонка, солен карамел и черен пипер вече не са изненада. Същестуват дори и макарони със солен пълнеж като козе сирене или пък пастет от пушена сьомга.
♦♦♦♦♦
Макароните се правят с малко продукти, но с много внимание. Ако искате да се научите да ги приготвяте, запишете се за курс за френски макарони на Кулинарно училище МЕНЮ.
♦♦♦♦♦


description: Партньор в Kinstellar

title: Лекторите на "Сделки и инвеститори 2016": Антъни О'Конър

maintext:
Фотограф: Капитал
Като партньор и ръководител на регионалната практика на международната адвокатска кантора Kinstellar по дялово инвестиране Антъни О'Конър е съветвал редица фондове за дялови инвестиции и рисков капитал по всички аспекти на вложенията им в Централна и Източна Европа, включително идентифициране и управление на основните бизнес рискове и мотивиращи фактори. Професионалната му практика включва консултиране и преговори по договори за покупко-продажба на акции и дялове, инвестиционни и междуакционерни договори, мениджърски гаранции, планове за стимулиране на служителите, опции за структуриране на възнаграждението на продавачите (equity roll-overs, earn-outs).Той е адвокат към Върховния съд на Англия и Уелс и член на Адвокатската колегия в Будапеща, Унгария. Завършил е едно от най-старите и престижни висши учебни заведения в Австралия – University of Queensland.Антъни О'Конър ще бъде един от лекторите на организираната от "Капитал" годишна конференция "Сделки и инвестиции", която ще се проведе на 29 ноември в "София хотел Балкан". За 11-та поредна година събитието събира компании, консултанти, инвестиционни фондове, предприемачи и инвеститори, като създава платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference


description: Страната е с най-голям брой на смъртните случаи по пътищата на глава от населението

title: България е на четвърто място по най-лоши пътища из ЕС

maintext:
© НАДЕЖДА ЧИПЕВА
Европейският анализ на транспорта
Данните в така наречения Индекс на транспорта в ЕС сравняват постиженията на страните членки в общо 30 категории, свързани с транспорта. Целта на годишния доклад, изготвен от експерти в Европейската комисия, е да се идентифицират сферите, в които са необходими приоритетни инвестиции и действия. Освен това има за цел да покаже как вътрешният пазар в ЕС в областта на транспорта се задълбочава и да насърчи преминаването към мобилност с по-малко емисии. Индексът се публикува за трета поредна година.
България попада сред петте страни - членки на ЕС, с най-некачествена транспортна инфраструктура. Това показва доклад на Европейската комисия, който разглежда и класира състоянието на транспортния сектор в различните държави от съюза. Цялостният рейтинг за българската транспортна инфраструктура е "сравнително нисък".По-лоши пътища има само в три други държави: Латвия, Малта и Румъния. Добрата новина е, че в миналогодишния доклад сме били на предпоследно място, следвани само от Румъния, но тази година сме изпреварили две от страните. Съвсем леко подобрение се забелязва в инфраструктурата на въздушния транспорт и пристанищата. Според изчисленията в доклада годишният разход, свързан с транспорта, на глава на населението през 2014 г. е бил 600 евро.Българската транспортна инфраструктура във всяка от категориите - пътища, железопътен, въздушен транспорт и пристанища - попада в топ пет на най-зле развитите.Освен че сме на четвърто място по лоша пътна инфраструктура, пристанищата ни също са под средното ниво на Европейския съюз и в тази класация сме предпоследни, като единствено румънците са получили по-нисък резултат.Българските летища и служби, които обслужват въздушния транспорт, са се подобрили, но пак сме едва на 25-о място сред 28 държави. Железопътната инфраструктура се е влошила според данните от доклада спрямо миналата година. Тогава Полша е била след нас, но тази година ни е изпреварила по този показател.От друга страна, според проучването на ЕК пазарът на железопътния превоз на товари в България е сред най-отворените за конкуренция из ЕС: конкурентите на основния оператор имат пазарен дял от 48.8%, третия най-висок в ЕС.Броят на смъртните случаи по пътищата на глава на населението в България е 98 - най-високият в ЕС, като се е увеличил от предишните две години. През 2014 г. броят им е бил 91, а през 2013 г. - 83. Последни сме и по удовлетвореност на потребителите от железопътния транспорт. Потребителите обаче са по-доволни от въздушния транспорт - по този показател сме на 10-о място от 28 държави. На шесто място сме по неудолетвореност от градския транспорт.Годишно българските шофьори прекарват 30.37 часа в задръствания, което е съвсем малко под средното за ЕС. Делът на енергията от възобновяеми източници в потреблението на транспортни горива е също малко под средното за ЕС - 5.3%. За сравнение, шампионът в категорията - Финландия, е с 21.6% дял.Като цяло транспортната инфраструктура е най-добра в Холандия, Швеция, Германия и Австрия.В категорията за пътна инфраструктура Холандия е на върха на класацията за втора поредна година, следвана от Франция. Останалите страни в топ пет са Австрия, Португалия и Дания. Германия е чак на осмо място. Холандците са първенци и в още две инфраструктурни категории: пристанища и въздушен транспорт. Железопътната инфраструктура на Франция пък е най-добрата в ЕС, следвана от финландската и холандската.


description: Причината беше решението на Централната банка на страната да остави основния лихвен процент за репофинансиране на -0,5%. По-силният сигнал обаче...

title: Шведската крона падна до най-ниското си ниво спрямо долара от март 2009 г.

maintext: Причината беше решението на Централната банка на страната да остави основния лихвен процент за репофинансиране на -0,5%. По-силният сигнал обаче беше, че ръководството няма намерение да го променя до началото на 2018 г., което е удължаване на хоризонта с половин година. Швеция е член на ЕС и една от силните икономики в съюза, която не е член на еврозоната. Кроната падна в четвъртък до 9.02 за долар. Поевтиняването й продължава вече няколко седмици, а от началото на годината то е с близо 6% спрямо долара. Евтината местна валута ще е в полза на местнaта икономика, която е силно експортно ориентирана в секторите на стоманата, телекомуникациите, фармацевтиката, производството на автомобили и дървопреработка.


description: Много е вероятно допитването да се проведе преди 2020 г.

title: Шотландия започва консултации за втори референдум за независимост

maintext:
K:Reader за седмичния Капитал
K:Reader за седмичния Капитал
K:Reader е нов и модерен инструмент, който пренася в дигитална среда усещането от четенето на хартия. Той позволява да прочетете целия вестник без да търсите отделните статии в сайта, но също и да коментирате, споделяте и препоръчвате..
С K:Reader може да четете списание LIGHT и всички допълнителни издания, които излизат заедно с вестника и се намират в библиотеката на capital.bg.
Вижте K:Reader за Капитал
Вижте K:Reader за LIGHT
Вижте цялата библиотека издания


description: Романът "Последната територия" се разпространява от "Сиела"

title: 20 въпроса: Момчил Николов

maintext:
Илюстрация Увеличаване Автор: Здравко Ружев Смаляванеа>
Момчил Николов е от авторите, които рядко се показват в медийното пространство и предпочитат да работят уединено. Резултатът от това ново уединяване е вече налице. Пет години след трилогията "Кръглата риба" той се завръща с нов роман, изграден върху амбициозни и нестандартни идеи. "Последната територия" се разгръща на цели 700 страници. Историята е вдъхновена от проучванията на Карл Юнг, започва в Ню Йорк, развива се в Барселона, а основната тема са сънищата, тънките граници между реалното и свръхреалното, къде приключва и започва действителността. "Последната територия" се разпространява от "Сиела".На 21 октомври в Литературен клуб "Перото" Момчил Николов също така ще вземе участие на представянето на проекта "Библиотека Хиперлинк" , платформа за професионално публикуване на жанрови разкази.Затворен. Чувствителен. Наблюдател. Човек, който вижда детайлите. Външните белези на тези, сами по себе си безобидни душевни състояния, не са особено приятни. Околните най-вероятно виждат един странен, донякъде високомерен, донякъде ненормален, отвеян и саможив тип, който понякога се държи неадекватно.В това, че човек крие в себе си цяла Вселена, на чието изследване трябва да отдели необходимото време. Вярвам в човешкия ум. Вярвам в познанието. В любопитството. В усъвършенстването. В смисъла на пътя, който всеки трябва да измине, преди да склопи очи. Вярвам, че човек в крайна сметка получава това, което заслужава.Лято е, ранна сутрин, слънцето още не е изгряло, но се развиделява. Прозорецът е отворен. Изведнъж, като по сигнал, всички птици започват да пеят – все по-силно и по-силно. Събуждам се. Отварям очи. Поемам дълбоко въздух. Предстои един дълъг и хубав ден на земята, в който може да правиш всичко, което поискаш.Да я вършиш въпреки многобройните и очебийни доказателства, че няма кой знае какъв смисъл в това, защото писането като занаят е нещо мъртво от поне петдесет години. Хора, които те гледат с известно съжаление. Хора, които те игнорират, защото не те разбират. Съмненията, че може би всъщност те са прави. Дали ако не беше тръгнал по друга пътека, животът ти нямаше да е по-хубав? И, да, щях да забравя – това е една от малкото дейности, където си в конкуренция с хора, умрели преди няколкостотин години.Игра с въображаеми лего блокчета, които се опитвам да подредя в главата си, така че да се получи един съвсем нов свят – невиждан, прекрасен и почти съвършен; стабилен като конструкция, красив като архитектура и величествен като цяло. Не знам дали детето ще ме разбере, но самият аз така си представям работата си.Тичам в Борисовата градина всяка сутрин, карам колело, където и когато мога, плавам с каяк в морета и реки, плувам, играя баскетбол, кося трева. Обичам да готвя, отварям си бутилка вино и се развихрям. Редовно пия едно след работа в бара до вкъщи. Ходя и в други барове. Чета. Слушам музика. Гледам филми. Обичам да гледам и картини – дълго време, през което си представям какво е било в главата на художника, докато я е рисувал. В общи линии – самотни занимания. Понякога се виждам и с хора – за съжаление по-рядко, отколкото би могло, и вината за това е изцяло моя.Надеждата, че утрешният ден ще бъде по-добър. Любопитството. Мисълта, че има още много неща, които бих могъл да открия - за себе си, за света. Вероятно се самозалъгвам, но върши работа.Възхищавам се на хора, които могат да разкажат смешно всяка история, дори да не е смешна. И мисля – това съвсем сериозно – че хубавите и интересни истории се случват на тези, които могат да ги разказват. Някои животни също са много смешни, особено ако не подозират, че ги наблюдаваш. Както и хората, де.Човешки истории най-вече – разказани, неразказани, скрити, прикрити. Често пътувам с метро. Гледам лицата на хората – скришом, разбира се – и се опитвам да си представя как са стигнали дотук. Виждал съм болка, виждал съм мъка, гняв, страдание, примирение. Виждал съм пълни опустошения; хора като самотни острови сред бездна от безразличие. И ми става тъжно – за съдбата им, за множеството неизминати пътища в живота им, които биха ги завели на по-добро място. Понякога незабележимо се доближавам до тях и също така незабележимо ги докосвам. И като ги докосвам, си мисля, че нещата ще се подредят, че всичко ще е наред и дните, които ги чакат, ще бъдат спокойни, тихи и щастливи. Знам, че е странно, но наистина го правя.Глупави хора, които говорят глупости и са убедени, че всички останали са по-глупави от тях. Некомпетентни хора със самочувствие. Посредствеността в агресивните и – не дай си, Боже – публични форми. Фрустрираните индивиди, убедени, че целият свят е в заговор срещу тях, за да им попречи да получат признание/слава/пари/успех/положение в обществото. Самовлюбените психопати. Празното говорене. Социално правилното говорене. Плюс това – всички държавни институции, без изключение. И клишетата – във всеки смисъл. И най-вече – хора, които пропиляват таланта си.Наскоро гледах един филм за капитан Уеб – първият човек, преплувал Ламанша без помощни средства. Това се случва на 25 август 1875 г. и по това време на плуването се е гледало като на нещо противоестествено – малцина са били хората, които могат да плуват. В този ред на мисли се е смятало за абсолютно невъзможно – от една страна, и абсолютно ненужно – от друга, Ламаншът да бъде преплуван. Капитан Уеб обаче го прави след множество неуспешни опити, след провали и подигравки, след години на труд, той все пак успява да стигне до другия бряг. На такива хора – за които невъзможното е просто предизвикателство – се възхищавам.Последователност. Трудолюбие. Търпение. Изброих три, но всъщност е едно, комбинация между горните. Не знам как точно да го нарека, просто го усещам.Това, че понякога се държа рязко към хората, друг път – хладно, и почти винаги – прекалено критично. Това, че имам склонност да се самоизолирам. Вероятно ми е необходимо, за да си осигуря необходимия комфорт да пиша, но никой в края на краищата не е длъжен да се съобразява с мен и с характера ми. Така че би ми се искало да мога да контактувам по-леко с хората и това да доставя удоволствие както на тях, така и на мен.Един ми стига, благодаря. Но все пак може би, ако някой ги раздава ей така, без да иска нещо в замяна - да мога да уча с лекота езици, има хора с такъв талант. Моментално бих научил поне пет-шест.Получих умна гривна, не знам как точно се казва - измерва колко крачки си направил през деня и те подсеща да станеш от стола и да се разтъпчеш, ако се заседиш прекалено - нещо, което се случва редовно.Google, един специализиран сайт с финансова и борсова информация и напоследък, покрай новата ми книга - Facebook.В Бел Епок. Но не във Бел Епок като време - всъщност най-хубавото и изпълнено с надежда време в историята на Европа - а като място. В Бел Епок, върху гърба на една костенурка, която пътува между многобройните светове на мъртвите и Територията, има бяла кула. Там искам да живея: на върха на кулата, в компания от чаени човечета, парцаливи стършели и нимфи, в кръгла стая с прозрачни стени, откъдето се разкрива любимата ми гледка: Изплъзващият се град, който блести като скъпоценен камък с неравни ръбове, заобиколен от ореола на Златната равнина, отвъд която, чак до хоризонта, се разпростира Бульонът; мястото, в което плуват всички сънни сфери. Вероятно не разбирате за какво ви говоря, но в момента наистина искам да бъда точно там.Опитах се да се сетя, но не можах. Явно нямам любими имена... И точно когато написах това, се сетих за едно любимо: Риба-кликач. Риба-кликач е моето любимо име.Напоследък - да речем, последните три-четири години - покрай писането на книгата прекарах много време в изследване на сънищата и на феномена на сънуването - както теоретично, така и на практика. Смея да твърдя, че най-интересното място, на което съм бил, са сънищата. На този етап - моите.Ще си позволя да напиша последното изречение от "Последната територия": Бъдете господари на живота си.


description: Управляващите ще страдат от собствената си реторика, докато се опитват да подобрят условията за бежанците

title: Пълни лагери, празни думи

maintext:
1
2
3
4
5
6 Семейството на Явар Асад Омар стига до Финалндия, но е върнато по дъблинското споразумение в България
© Надежда Чипева
1
2
3
4
5
6 Управителят на столичните бежански центрове Пламен Пенов разказва, че е взето стратегическото решение хората в лагерите да бъдат разделени по етноси в различните центрове или поне по етажите
© Надежда Чипева
1
2
3
4
5
6 Във "Враждебна" семействата (около 50 от тях обитават лагера в момента) си имат собствени стаи
© Надежда Чипева
1
2
3
4
5
6 Една трета от потърсилите закрила през август са деца. Много от тях са непридружени - само в "Овча Купел" те са над 80
© Надежда Чипева
1
2
3
4
5
6 Осигуряването на храна е трудно, защото тя се поръчва чрез обществени поръчки, а е трудно да се планира бежанския натиск няколко месеца напред
© Надежда Чипева
1
2
3
4
5
6 По данни на МВР приемните центрове на ДАБ са пълни на 98%, а лагерите на вътрешното министерство - на почти 200% от капацитета си
© Надежда Чипева
Киркук - София - Финландия и обратно
Пътят на Явар и шестчленното му семейство е типичен пример за предизвикателствата, пред които са се изправили много бежански семейства през последните години. Той започва от епицентъра на сблъсъците между ИДИЛ, кюрди и иракската армия в Киркук, Ирак, преминава през цяла Турция и стига до българската граница, където биват заловени от гранични полицаи. Пръстовите отпечатъци на всички членове от семейството, навършили 14 г., са снети и вкарани в системата EURODAC, а те попадат за пръв път в бежански лагер. След това обаче идва лятото на 2015 г., а с него и отварянето на т.нар. Балкански маршрут на бежанците.
По него преминават стотици хиляди мигранти от Гърция, а към тях се присъединяват и хиляди пребиваващи в България. Едно от семействата е това на Явар. "Вървяхме 11 часа до сръбската граница, оттам пътувахме до Белград, а после - отново пеш до Унгария", разказва мъжът. Пътят им приключва във Финландия, където за шест месеца, изглежда, сякаш животът им най-накрая се е подредил. Децата започват училище, а Явар - работа по специалността си като монтажник на дограма. Но финландската бежанска служба отказва да им даде статут - те са регистрирани първо в друга европейска страна - и семейство Омар е върнато в България, където молбите им за бежански статут се разглеждат вече шести месец.
Явар обаче не може да си намери работа, а децата му - както повечето непълнолетни бежанци - не ходят на училище, защото семейството не може да си го позволи, а държавните институции едва-едва предприемат стъпки към създаването на интеграционна програма, която да подготви децата за първия им учебен ден в българско училище.
В лагера на Държавната агенция за бежанците (ДАБ) в квартал "Овча купел" в София всичко изглежда спокойно. Обедно време е и част от децата и родителите им се радват на един от последните топли есенни дни. Около тях младежи пренасят обяда от кухнята към спалните помещения. Явар Асад Омар играе с най-малката си дъщеря на една от катерушките в двора. Асад Омар говори за живота и храната в лагера, за отношенията между различните етноси, както и за това дали са имали проблеми с обитателите на квартала (повече за историята на семейството му в карето). Все пак само преди две седмици местният клон на ВМРО проведе митинг под прозорците на бежанския център с лайтмотив "пришълците - вън". Явар отрича той или семейството му да са имали проблеми извън лагера и добавя, че не съди за отношението на българите по действията на "патриотите".Но извън акциите на ВМРО има по-голяма опасност. Бежанските центрове са препълнени, а броят на "доброволно напусналите" ги бежанци намалява. Досега България беше транзитна държава, все повече се превръща в сигурно убежище. Властите се активизираха за затваряне на границата и прекъсване на трафикантските канали, но цялостна работеща интеграционна програма за хората, които влизат в страната, липсва. Нито евро от спешната помощ от 160 млн. евро на Европейската комисия няма да отиде за интеграция. Всичко отива за защита на границата и малка част - за създаване на нови центрове или разширяване на старите (вижте как МВР иска да изразходва парите в този текст ). И дори и тези 17.3 млн. евро пак ще дойдат с огромна политическата цена заради начина, по който всички водещи политици в страната начело с премиера говорят по темата.По бежанската тема има очевиден надпартиен консенсус на всички кандидат-президенти и той може да бъде обобщен като "не ги пускайте в страната, не ги разселвайте из страната, дръжте ги в затворени лагери". Водачи на партии като Корнелия Нинова говорят с отвращение за хората, които идват, а премиерът Бойко Борисов не пропуска ден, за да заплашва с "вълна от Изток" и да обяснява какво сме направили с границата си. Това естествено, влияе на общественото мнение. Проучване на "Алфа Рисърч" от миналата седмица показа, че българите вече смятат мигрантите за по-голяма опасност за реда в страната от междуетнически конфликти и за почти толкова голям проблем, колкото и битовата престъпност. Протести срещу мигрантите и заселването им в България се организираха вече и в Харманли и Русе.Бежанци в България пристигат от 2013 г. Причината тази криза отново да стане толкова удобна за опозиционните, националистически гласове в българската политика не е само наближаването на президентските избори. Ситуацията на терен започна качествено да се изменя в последните месеци. В петте години откакто войните в Близкия и Средния изток започнаха да изтласкват стотици хиляди души към Европа, България се превърна основно в транзитна страна за търсещите убежище.Огромната част от близо 46-те хиляди души, които са поискали статут в страната ни от 2011 г. (и още незнайно колко нерегистрирани от властите души), по един или друг начин продължаваха по пътя си към Западна Европа, а в България никога не оставаха повече от няколко хиляди души в един и същ момент.Със затягането на граничния контрол на държавите на запад и засилването на дейността на европейската гранична агенция Фронтекс в България това започва да се променя. Въпреки че в страната влизат почти двойно по-малко мигранти от миналата година - 2500 спрямо 4200 за периода 26.08-22.09, бежанските центрове по това време на миналата година бяха запълнени едва наполовина, докато днес са 98% от капацитета си. "Много по-малко хора напускат лагерите и затова се напълнихме", заключва управителят на софийските бежански лагери Пламен Пенов.Това е и първият проблем, пред който страната се изправя - да осигури нормални условия за живот на все по-малкото пристигащи, които обаче остават по-дълго тук. По време на предишната бежанска криза от зимата на 2013-2014 г. най-голямата опасност идваше от липсата на годни за обитаване бежански центрове за хилядите хора, които идваха в страната. Тогава хиляди хора живееха в ноемврийския студ и калта. Сега тези центрове са изградени, но и работещи на ръба на капацитета си. "Можем да поемем до 420 души, но няма да го има този лукс, който виждате", казва управителя на лагера в кв. "Враждебна" Иван Пенков. "Лукс" е силна дума за условията в бившето поправително училище. Но то наистина изглежда добре благоустроено, с отделна спалня за всяко от 50-те семейства, които живеят там, детска площадка (която обаче не се използва заради липсата на Акт 16) и занималня (която пък се ползва само два пъти седмично за часове с доброволци).Специални нужди имат и децата. Малко по малко започват да бъдат записвани на училище - вече 16 от 108-те деца във "Враждебна" ходят в кварталните училища, разказва Пенков. За да се случи изобщо това, е била нужна няколкомесечна подготовка по български език. Възможно са го направили медиатори и доброволци от различни неправителствени организации.Друго предизвикателство е етническият микс, който се променя. Масовият бой между араби и афганистанци в лагера в Харманли показва потенциалните проблеми. Пламен Пенов разказва, че е взето стратегическото решение хората в софийските лагери да бъдат разделени по етноси в различните центрове или поне по етажите. Във "Враждебна" има най-много сирийци и иракчани, в "Овча купел" 656 афганистанци, иракчани и сирийци са разпределени сравнително поравно. И двамата директори на центрове, с които "Капитал" говори, бяха категорични, че в техните лагери ескалация на насилието не се е случвала. И са доволни, че последните промени в закона за убежището са позволили създаването на нов тип центрове от затворен тип, в който временно да бъдат изолирани подстрекателите към насилие и хроничните нарушители на правилата. "Нормално е от 600 човека да има двама-трима проблемни", заключва Пенов, но е категоричен, че не може всички лагери да се превърнат в затворени пространства. "Това ще наруши множество евродирективи, ще засегне човешките права на бежанците и ще бъде много по-голям финансов разход", смята той. По думите му тромавите процедури с обществените поръчки също пречат да се посрещнат нуждите на увеличаващите се мигранти в лагерите. "Поръчваме храна половин година напред, но как да знам дали с нея ще трябва да нахраним 500 или 1000 човека", пита Пенов.С тези думи ни изпраща социалният работник Поля Христова от лагера в "Овча купел". Тя се занимава с базовите социални грижи, които получават бежанците и особено - непридружените деца, които само в нейния лагер са 88. За тях се грижат точно четирима души. "За непридружените деца трябва да отговарят поне шест институции, нито една от които не е моята, но ние сме единствените, които се занимаваме с тях", казва Христова.Според нея политиците са виновни за спирането на интеграционната програма, която е работила успешно, макар и с малки групи хора, до 2013 г. Такава сега липсва почти напълно и хората, които нямат приятели или роднини в страната, не могат да разчитат на нищо от страна на държавата, след като получат бежанския си статут. Това не бе забележимо докато хората продължаваха пътя си към Западна Европа, но със затягането на границите, липсата на интеграция ще създава повече проблеми, включително и политически.Управляващите вече страдат от собствената си реторика, която бе подета отляво и отдясно на политическия спектър. Въпреки че за бежански лагери ще отидат едва 1/4 от средствата, спешно отпуснати от ЕС, цялата опозиционна и полуопозиционна плеяда в парламента се опълчи точно срещу нея. Това ни оставя без конструктивни предложения какво да се прави с тези хора, освен да ги ползваме като плашило. Борисов и компания, изглежда, ще жънат бурите, които сами посяха с думите си.


description: Владимир Путин поиска от САЩ да оттеглят България, Румъния и прибалтийските републики от НАТО, защото смята, че те трябва да останат в руската сфера...

title: Строител на капитализма: Владимир Путин

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 40 // 08.10.2016 Прочетете Капитал Daily Брой 189 // 07.10.2016 Прочетете Капитал Light Брой 40 // 08.10.2016 Прочетете


description: Емисията оглави губещите, а индексът САС 40 отвори с 0,13% на червено. Компанията обяви, че ще започне продажбата на два нови Android смартфона тази...

title: Акциите на Nokia изгубиха над 7% в Париж

maintext: Емисията оглави губещите, а индексът САС 40 отвори с 0,13% на червено. Компанията обяви, че ще започне продажбата на два нови Android смартфона тази година, което обаче не бе прието добре от инвеститорите. DAX се покачва с 0.14%, губейки 0.19% на старта. Инвеститорите отново се насочват към емисията на Lufthansa. Акциите на авиопревозвача вчера затвориха с повишение от близо 5%, а малко след старта на днешната сесия вече поскъпват с 3.88%. FTSE 100 още търси посока, а EuroStoxx 50 се покачва с четвърт процент.Информацията е актуална към 10:20ч.


description: Алиансът задвижи плановете си за предно разполагане на сили по източната периферия, но стратегията за отбрана на черноморския район като че ли буксува

title: НАТО излиза от бункeра

maintext:
Конкретните мерки за защита на натовските държави в черноморския район ще бъдат обявени през февруари, уточни генералният секретар на алианса Йенс Столтенберг.
Темата накратко
- НАТО се ориентира от чисто отбранителна стратегия към стабилизиране на съседните държави чрез обучение на местните сили за сигурност.
- Мерките за допълнителна защита на Черноморския регион още се уточняват и одобрението им се отлага за февруари.
- 14 съюзнически държави ще се включат в четирите батальонни бойни групи, които ще пазят източната граница на алианса от 2017 г.
- НАТО стартира военноморска операция Sea Guardian в Средиземно море, която ще подпомага мисията на ЕС Sophia за борба с нелегалната миграция от Северна Африка.
- Алиансът изпраща разузнавателни самолети AWACS в Турция, които ще следят действията на руската бойна авиация в Сирия.
х произлизат извън НАТО и после мигрират навътре", уточни щатският първи дипломат в алианса.
"Днес обсъждахме и развитието на инициативата за засилване на натовското присъствие в черноморския регион с многонационална сухопътна бригада, базирана в Румъния", обяви също Столтенберг пред журналисти в сряда по повод действията за подсилване на югоизточния фланг на НАТО. Той уточни, че все още се работи по специфичните мерки за защита на въздушното и морското пространство в региона. Столтенберг също така коментира, че конкретните действия по този въпрос се отлагат за февруари. Въпреки това обаче британският военен министър Майкъл Фалън декларира в сряда, че страната му ще разположи догодина ескадрила изтребители "Юрофайтър" за съвместен еър полисинг в Румъния, най-вероятно в авиобазата край Констанца, където са базирани и сили на американската морска пехота.
Все пак тази сряда стана ясно, че движение по въпроса има. Няколко съюзнически страни вече са заявили конкретни намерения да се включат в подсилването на югоизточния фланг на НАТО. "Мога да потвърдя, че няколко нации демонстрираха своето желание да допринесат за нашето присъствие в черноморския регион по суша, въздух и море – Канада, Германия, Холандия, Полша, Турция и САЩ", каза генералният секретар Столтенберг. България пък ще участва на перманентна база с батальон до 400 души в румънската многонационална бригада, уточни американския посланик Дъглас Лут. Решението за това вече беше оповестено и от българското правителство в средата на юли.
"Що се отнася до черноморския регион, този въпрос продължава да се уточнява. Няма категорично решение. Вие вече знаете, че България ще участва с един батальон до 400 души в многонационалната бригада в Румъния на ротационен принцип, т.е. няма да бъде постоянно позициониран там. Той ще бъде афилииран и ще участва в различни учения и подготовки, когато това е необходимо", коментира за "Капитал" българският военен министър Николай Ненчев. Той допълни, че разговорите по темата със съюзниците в региона продължават. "Това е въпрос, който се обсъжда от дълго време. Аз се видях с моя румънски колега. Знаете, че имаме отлично сътрудничество, продължаваме контактите, може би ще имаме обща позиция. Предстои да се видим може би следващия месец или през декември, за да уточним позициите си по този въпрос", каза Николай Ненчев. И допълни: "Чуха се включително и днес гласове от редица министри, които изразиха своето безпокойство от случващото се в района на Черно море и изразиха желание за засилено присъствие по-скоро под формата на тренировки и учения на НАТО. Знаете, че аз бях против да влизаме в договорки с Румъния и Турция по този въпрос, и продължавам да настоявам, ако се вземе такова решение, то да бъде решение на НАТО като цялост, а не на отделни страни членки."
Съвещанието на военните министри от тази седмица се случва на фона на спираловидно ескалиращо противопоставяне и надуване на мускули от страна на НАТО и Русия по цялата периферия на алианса. През седмицата продължи придвижването на руската военноморска армада, предвождана от самолетоносача "Адмирал Кузнецов", която навлезе в Средиземно море и най-вероятно ще се включи в бомбардировките на сирийската опозиция в Алепо. В отговор генералният секретар на НАТО отправи недвусмислено послание към Испания, която първоначално планираше да позволи презареждане на руския флагман в нейното пристанище Сеута на територията на Мароко, че това не е поведение на лоялен съюзник. "
", коментира Столтенберг в сряда.
В отговор Русия сама се отказа да презарежда корабите си на испанска земя, но още същия ден пренасочи към Балтийско море две свои корвети, въоръжени с крилати ракети "Калибър" с обсег 1500 км, способни да носят ядрени бойни глави. Този ход е и недвусмислен намек към скандинавските държави Швеция и Финландия, които периодично се разглеждат като потенциални членки на НАТО и чиито военни министри също участват в тазседмичната среща в щаб-квартирата на алианса в Брюксел. По-рано този месец пък Русия официално пребазира в Калининградска област балистични ракети "Искандер-М", които също са способни да носят ядрено оръжие и могат да поразяват цели в Полша, Прибалтийските републики, а вероятно и в Германия и Швеция. Кремъл нееднократно е намеквал, че обмисля разполагане на подобна военна техника в Крим, който се намира на по-малко от 400 км от България през Черно море.
По време на срещата на военните министри стана ясно също така, че НАТО е изпратила в Турция разузнавателни самолети AWACS
"Не може да живеем в НАТО като в бункер. Време е да разберем, че трябва да направим всичко, което можем, за да имаме стабилност и отвъд нашите граници." Така, само с едно изречение, американският посланик в Северноатлантическия алианс Дъглас Лут синтезира във вторник новата, по-скоро "обърната навън" западна стратегия за защита на европейската сигурност в контекста на лавинообразно набиращите скорост кризи по периферията на Стария континент. "Нямаме отговорности за отбрана и възпиране извън границите на НАТО. Но това, което знаем, е, че колкото по-стабилни са съседните държави по нашата периферия, толкова по-сигурен е самият алианс. Защо? Защото, ако погледнете предизвикателствата, пред които се изправя Европа, повечето от тяПовод за изявленията на посланик Лут е, че през тази седмица военните министри на страните-членки на НАТО, официално се събраха в Брюксел, за да одобрят серия конкретни мерки за възпиране на заплахите, идващи от изток и от юг. Някои от инициативите пряко засягат България и особено плановете за засилено военноморско присъствие в Черно море, които обаче се приемат изключително остро и болезнено от Русия. Министрите от НАТО решиха също така, че 14 държави ще изпратят свои военнослужещи в състава на четирите батальонни бойни групи, които ще са разположени в Полша и трите прибалтийски републики и съответно ще се ръководят от Канада, Германия, Великобритания и САЩ. Алиансът дава старт и на операцията Sea Guardian в Средиземно море, която трябва да подпомогне антиимигрантската мисия на ЕС, наречена Sophia. По предварителна информация България трябваше да се включи в инициативата с една фрегата, но след срещата генералният секретар на алианса Йенс Столтенберг обяви, че засега ще участват само кораби и самолети от Италия, Гърция и Турция, като други страни ще се включат по-късно.Интересният детайл в случая е, че според първоначалните планове решенията за допълнително разполагане на бойни кораби в Черно море трябваше да се вземат на настоящото съвещание на военните министри, но очевидно пак се отлагат, без официално да се кажат конкретните причини за това. В средата на юни тази година въпросната инициатива предизвика кратка словесна престрелка между София и Букурещ, тъй като румънците искаха да я форсират на регионален принцип съвместно с България и Турция. "Винаги съм казвал, че искам да виждам в Черно море платноходи, яхти, големи кораби с туристи, а не да се превръща в арена на военни действия", обяви тогава премиерът Борисов, отхвърляйки начинанието в предложения формат. И допълни: "Аз не случайно говорих за "ястреби". Има държави, които гонят своите интереси и позиции, искат да са на гребена на вълната в даден момент. Това си е тяхна работа. Ние сме миролюбива страна." В крайна сметка българското правителство обяви тогава, че ще подкрепи засилено военноморско присъствие в Черно море, само ако е обща инициатива на НАТО, която е насочена и срещу пресичане на бежанския поток.Засиленото военноморско присъствие на алианса е инициатива, която най-активно и последователно се защитава от Румъния. Дори на настоящата среща румънският военен министър категорично е поискал въпросът да бъде дискутиран и отбелязан в заключителните решения. Изпълнението й обаче очевидно се сблъсква със сериозни пречки, което индиректно работи в интерес на Русия. От една страна, за управляващата коалиция в София темата е изключително деликатна от политическа гледна точка, особено в контекста на предстоящите на 6 ноември президентски избори, където проруската и антируската реторика са твърде активно експлоатирани. От друга страна Турция, която е най-силният регионален съюзник в НАТО, в момента демонстрира изненадващо разведряване в отношенията с Русия след неуспешния опит за преврат срещу президента Ердоган. От трета страна е конвенцията от Монтрьо, която регламентира навлизането на чужди военни кораби в Черно море. Според нея бойни съдове на нечерноморски страни не могат да пребивават в района повече от 21 дни, което възпрепятства перманентното включване на всички останали натовски страни със силен боен флот.Така че черноморската стратегия на НАТО и за момента остава уравнение с твърде много неизвестни. Особено в контекста на изненадващото изказване от страна на Турция, че антиимигрантската мисия на НАТО в Егейско море трябва да се прекрати, след като в четвъртък Йенс Столтенберг обяви операцията за успех и каза, че тя ще продължи да действа и след декември.По всичко личи, че в момента алиансът се опитва да компенсира отбранителните дефицити в Черноморската зона с активизация по линия на военно-въздушните сили. Освен разполагането на британските изтребители в Констанца, което трябва да се случи догодина, скоро предстои одобряването на съвместен ер полисинг и в България. "Продължаваме разговорите с Полша. Знаете, че сме изпратили писмо за намерения, чакаме техните конкретни предложения и параметри, които ще обсъдим вероятно съвсем скоро. Очакваме реакция от тяхна страна", коментира министър Ненчев след срещата в Брюксел. Той потвърди, че са водени разговори и с Великобритания за базиране на техни изтребители у нас. "По време на посещението на министъра на отбраната Фалън стана дума, че те проявяват интерес. Все още не съм получил конкретно предложение от тяхна страна. Но сами разбирате, че в тази мисия няма нищо лошо. В България едва ли не се създаде очакването, че ние правим всичко това поради липса на способности, поради това, че сме изчерпали ресурсите на изтребителната авиация. Това не е така, виждате, че това е мисия на НАТО, която се провежда и в Румъния, и в други страни", допълни министърът. Най-вероятно обаче въпросът за съвместния ер полисинг с Полша, както и решението за военноморското присъствие на НАТО, ще бъдат оставени за след изборите. Най-малкото защото обвинението, че по този начин се готви унищожаването на българските ВВС, беше първото предизборно послание на червения кандидат-президент о.з. ген. Румен Радев.Въпрос на индивидуална преценка от страна на всеки съюзник е дали ще осигури гориво и провизии за руските кораби. Но този път изпратих много ясно послание, че се опасяваме, че тази военноморска група може да бъде използвана за засилване на атаките срещу Алепов помощ на коалицията за борба с ИДИЛ, които вече оперират от няколко дни от турското военно летище в Коня. На практика обаче тяхната цел всъщност е да следят действията на руската и сирийската авиация, тъй като джихадистите очевидно не разполагат с военно-въздушни сили. "Представете си кула за контрол на въздушното движение на гърба на самолет. Това в общи линии представлява един AWACS. Осигурихме тези самолети в отговор на искане на коалицията (срещу ИДИЛ), тъй като очевидно има известни пукнатини в нейните способности. Така че те имат нужда от допълнителна поддръжка, а НАТО разполага с въпросните възможности", коментира американският посланик в алианса Дъглас Лут. Висши представители на НАТО неколкократно подчертаха, че въпросните самолети няма да участват в бойни операции, т.е. да задават цели за удари, а само ще следят въздушната активност в Сирия. Целта очевидно е да се избегне пряк сблъсък между руски и коалиционни самолети, който може да доведе до неконтролируема ескалация на напрежението и преки военни сблъсъци. Големият въпрос в случая и нещото, което със сигурност ще раздразни руснаците, е кой ще има достъп до информацията на AWACS-ите – само силите на анти-ИДИЛ коалицията или и местните милиции, които са обучавани от нея и използвани като сухопътни ударни формирования.


description: Възстановяващият се пазар на суровината прави бизнеса им по-труден

title: Водещите търговци на петрол повишават печалбите си

maintext:
Швейцарският минен конгломерат Glencore е сключвал сделки за около 4 млн. барела на ден през миналата година. Дивизията за търговия със суровината пък е най-доходоносната в компанията
© Romina Amato
Първите 5 компании са сключвали сделки за около 18 млн. барела дневно, показва изследване.
Най-големите търговци на петрол се облагодетелстват от повишаващото се производство в световен мащаб. Печалбите им са нараснали с близо 50% през последните 5 години, съобщава Financial Times. Особено важна за тях се оказа 2014 г., когато ОПЕК значително увеличи предлагането си заради промените в организацията.Решението на петролния картел беше за отпадане на квотите в производството, което заедно с нарастващия добив на петрол в САЩ понижи драстично цената на суровината. Спадът принуди членките на ОПЕК да доставят все по-големи количества петрол, за да могат да попълват бюджетите си, допълнително притискайки цената надолу. Дъното беше достигнато през февруари с 27 долара за барел, което добави близо 2 млн. барела дневно към световното предлагане, достигнало 96 млн. барела на ден по данни на Международната организация за енергетика.Това е повишило и печалбите от търговия на едни от големите търговци на петрол - Glencore, Gunvor, Mercuria, Trafigura и Vitol, пише още FT. По-голямото предлагане е предоставило възможност за спекулативно закупуване и задържане на количества в изчакване на по-висока цена. Най-големият независим търговец на петрол - Vitol, отчете годишна печалба от 1.6 млрд. долара за 2015 г., което е 15% увеличение.Активността на петте големи търговци е толкова голяма, че продаваните от тях количества се доближават до тези на производители на суровината като BP, Total и Royal Dutch Shell. Данните за миналата година показват, че средно търговците сключват сделки за 4 млн. барела на ден, една трета повече от началото на десетилетието. Най-голям сред тях е Vitol с 6 млн. барела дневно, колкото е общото потребление на Великобритания, Германия, Франция и Швейцария.За миналата година през Glencore и Trafigura са преминавали нивото от около 4 млн. барела на ден. Заедно петте търгуват с обем, равен на цялото търсене на Северна Америка, или около една пета от световното потребление, пише още FTЗа да стигнат дотук, търговците са възприели интересен подход. Вместо да закупуват суровината на международния пазар, те са кредитирали правителствата на различни страни производители. Сред тях попада кюрдската част на Ирак, Казахстан и дори руската "Роснефт", чийто мажоритарен собственик е руското правителство.Средата на 2016 г. обаче не беше благоприятна за петте компании. Цената на петрола се възстанови и успява да се задържи между 45 и 52 долара за барел. Пазарът се адаптира към свръхпредлагането, като се наблюдава и покачване на търсенето.За да се противопоставят на това, петте компании използват по-усилено технологии в търговията, показва проучване на консултантската Oliver Wyman. Те включват въвеждането на алгоритми в търговията, така че да може да се използва по-тесният диапазон в цената. Също така новите технологии влизат и в организирането транспорта на петрола, който включва обработката на превозните документи и избирането на най-икономичния път на доставка.


description: Всеобхватното икономическо и търговско споразумение - СЕТА, беше подписано в Брюксел

title: ЕС и Канада поетапно ще отворят пазарите си

maintext:
Канадският премиер Джъстин Трюдо и председателят на ЕК Жан-Клод Юнкер при подписване на споразумението.
© Eric Vidal
Споразумението трябва да премахне близо 99% от митата между ЕС и Канада и да увеличи двустранната търговия с 20%, както и да стимулира инвестициите. Това ще стане плавно - първо с ратификация от Европейския парламент, а после и от
депутатите от близо 40 национални и регионални парламента в ЕС, което се очаква да приключи за 2 години.
За България това означава шанс за повече износ и привличане на инвестиции. Двустранната търговия сега е символична (виж таблицата), инвестициите - почти отсъстващи, така че в бъдеще това може да се промени. Другата ключова промяна е, че канадските компании ще могат да съдят българската държава в специално създаден арбитраж. При сегашната пробита съдебна система в страната опасността от разходи по такива дела може да се окаже стимул за нейната промяна.
И не на последно място - споразумението беше използвано от политиците тук, за да се ускори падането на визите към Канада.
Европа и Канада ще търгуват и инвестират свободно помежду си. В неделя в Брюксел беше подписано Всеобхватното икономическо и търговско споразумение (СЕТА) - след седемгодишни преговори и преодоляна в последния момент спънка от малкия белгийски регион Валония. Европейският съюз доказа пред света, че въпреки сложната си структура може да постига общи решения. А това дава основания да се очаква, макар и след време, подобна сделка и с много по-големия партньор - САЩ.В най-добрия случай премахването на мита може да започне в началото на 2017 г., а за някои мерки са предвидени преходни периоди между 3 и 5 години.- Премахване на почти 99% от канадските мита; още в началото това може за освободи 400 - 500 млн. евро на европейските вносители годишно (за внос на текстил например митата сега стигат до 18%)- Участие в обществени поръчки в Канада не само на федерално, но и на ниво провинция и общини; никога досега фирми извън Канада не са допускани до подобни конкурси, а там обемът на средствата е два пъти по-голям от този на федерално ниво; канадските поръчки ще се съберат на един сайт, за да бъдат улеснени средните и дребните компании от ЕС- Производителите на мляко и млечни продукти, вино, алкохол, плодове и зеленчуци и преработени храни могат да изнесат повече според това доколко ЕС ще отвори тези сектори за канадците. Повече от два пъти може да са висококачествените сирена например- Защита на храни от ЕС с "географски индикатор" като сирене рокфор или оцет балсамико от Модена - общо 143 конкретни продукта; Канада се ангажира да няма канадски генерични версии на тези храни- Премахва се двойното тестване и сертифициране, особено за дребни и средни предприятия. Това засяга основно електроуреди, електроника, радиооборудване, играчки, измерителни уреди и машиностроителна техника; подробностите ще се изясняват - дали това няма да прави определен орган на ЕС за предназначените за износ за Канада стоки- Запазване стандартите на ЕС за безопасност - на здравето, на потребителските права и околната среда; канадският внос трябва да отговаря и на регулациите в ЕС за ГМО продукти или третирано с хормони говеждо например- Взаимно признаване на професионални квалификации като архитекти, счетоводители и инженери; съответните организации от двете страни на Атлантика ще трябва да се договорят как да стане това, а правителствата да му придадат законова форма- Улеснено прехвърляне на персонал от двете страни по СЕТА за временна работа в ЕС и Канада, т.е. европейските компании ще могат да използват свои служители за дейността си в Канада, включително за поддръжка- Разширен достъп до канадския сектор на услуги и инвестиции; фирмите от ЕС ще ползват предимства и осигурен пазарен достъп до сектори като екологични услуги, телекомуникации, финанси - както на национално, така и на провинциално ниво; ЕС защитава от канадците всички свои публични услуги- Канада се ангажира да защити по-добре авторските права и интелектуалната собственост, включително като приравни своите регулации и закони към европейските, включително за защита на патентите на фармацевтични стоки от ЕС и подсилване на граничния контрол срещу внос на имитации и фалшификати.Системата за защита на инвестициите и уреждане на спорове между компании и правителства е една от най-критикуваните клаузи в споразумението. Според критиците му с идеята за арбитражни комисии може да се злоупотребява от международни корпорации, способни да влияят на определянето на екостандарти или трудови права например. В СЕТА се казва, че се гарантира правото на правителствата да регулират, обещава се използване на независими съдии и повече прозрачност. За целта се създава не само нова съдебна система за инвестициите (Investment Court System или ICS), но и съвместен механизъм (Joint Interpretative Instrument), който допълнително ще изяснява спорните моменти.ICS ще е публична система, а не основана на ad hoc трибунали, с независими съдии, назначени от ЕС и Канада. Тя ще работи само за компании с явни собственици, но не и т.нар. shell или mailbox компании, представени само от адвокатска кантора или пощенски адрес. "В никакъв случай публична институция няма да може да бъде принуждава да променя закони или да плаща глоби", се казва в обяснението, разпространено от Европейската комисия.От Брюксел изрично подчертават, че тази система все още се обсъжда от различните правителства в ЕС и няма да влезе в сила в началото на прилагането на СЕТА. Именно тази система бе едно от несъгласията на белгийската провинция Валония да даде одобрението си. Компромисът, който тя прие, е да има призив в крайна сметка по споровете между компаниите и правителствата да се изказва и Съдът на ЕС в Люксембург, но това е само пожелателно.Привържениците на СЕТА твърдят, че търговията между двете страни от сделката ще се увеличи с 20%, като годишно икономиката на ЕС ще се разшири допълнително с 12 млрд. евро (13 млрд. щатски долара), а на Канада - с 12 млрд. канадски долара (9 млрд. щатски долара).Това е първото подобно споразумение на ЕС със страна от Г-7 и Европа се нуждаеше от постигането му в момент, когато Великобритания - една от големите икономики, реши да напусне съюза след 43 години членство, а икономическият растеж е ограничен от бавни темпове и изчерпване средствата на монетарната политика за стимулирането му.СЕТА се възприема като платформа за преговорите по Трансатлантическия търговски и инвестиционен договор (TTIP) със САЩ. Плановете бяха те да приключат пред края на мандата на президента Барак Обама на 20 януари 2017 г. Но сега и двете страни признават, че това е невъзможно да се постигне и разговорите ще продължат със следващата администрация в Белия дом.


description: Фондовият пазар в Токио почиваше заради национален празник, но в Китай индексът Shanghai спечели 0.75%. В Южна Корея Kospi добави по-скромните 0.11%....

title: Азиатските борси се повишиха, залагат на победа на Клинтън в САЩ

maintext: Фондовият пазар в Токио почиваше заради национален празник, но в Китай индексът Shanghai спечели 0.75%. В Южна Корея Kospi добави по-скромните 0.11%. Вторият дебат между кандидат президентите в САЩ даде превес на Клинтън, или поне така го отчетоха пазарите, които я предпочитат заради по-ясната й политика, посочва Reuters. В същото време Тръмп иска да повиши митническите тарифи за стоки от Мексико и Канада чрез ревизия на Североамериканското споразумение за свободна търговия. Това не би се отразило добре на търговията на двете страни и затова намалелите шансове на Тръмп за Белия дом доведоха до поскъпване на мексиканското песо спрямо долара с 1.6% до 19.2 спрямо долара.


description: Монетарната политика в Япония насърчава кредитирането в сектора

title: Китай се опасява от балон при имотите

maintext:
Строителството отговаря за 15% от БВП на Китай
24%
от БВП достигат ипотеките в Китай
Китай и Япония обръщат внимание на кредитирането в имотния сектор. Правителството в Пекин успешно понижи лихвите, за да събуди инвестициите във фиксиран капитал, докато количествените улеснения, предприети от Токио, водят до бум на строителството. Засилващата се активност и ръстът на вложените средства обаче покачват цените на имотите, което може да доведе до надуване на балон в сектора.Китайският банков регулатор изказа своите съмнения на заседание в понеделник. От институцията призоваха банките да засилят контрола при кредитирането на покупка или строеж на сгради. Причина за това е резкият скок в отпуснатите ипотеки през последните пет години, съобщава Bloomberg. Общата им стойност се доближава до близо четвърт от БВП, сигнализирайки за опасен бум в сектора. През септември националната статистика отчете ръст на ипотеките с една трета на годишна база, което е най-бързото покачване в историята на страната.Това съвпада с понижаването на лихвите във втората най-голяма икономика. Китайската централна банка плавно оряза основния лихвен процент през 2015 г. и началото на 2016 г., което е понижило и средната лихва по ипотеките с около 2.5 процентни пункта в последните пет години. С мярката правителството целеше да стимулира инвестициите във фиксиран капитал, което да забави спада в ръста на БВП, който наблюдаваме от 2012 г. насам.Монетарната политика на централната банка в крайна сметка постигна очаквания ефект, като икономиката на страната нарасна с очакваните от анализаторите 6.7% на годишна база. Цената обаче е разрастване на имотния сектор, който вече отговаря за 15% от БВП на Китай. Ръстът в цените на имотите беше отбелязан и от Жоу Сичуан, гуверньорът на централната банка на страната, който изказа притеснението си на последната среща на Г-20.За да се противопоставят на тенденцията, 20 града в Китай са въвели ограничения в покупката на имоти с цел да забавят строителството и да задържат поскъпването. Ограничаването на предлагането в условията на евтин кредит най-вероятно пък ще повиши цената дори повече, тъй като потребителите ще се конкурират за по-малък брой имоти.Bank of Japan обяви в понеделник, че ще наблюдава имотното кредитиране в страната. Институцията все още не вижда балон в строителния сектор. Централната банка понижи основните лихвени проценти, а същевременно с това мащабните количествени улеснения от над 730 млрд. долара годишно повишиха ликвидността в банковата система и направиха кредитирането по-лесно. Съвсем естествено делът на инвестициите в имоти в БВП се повишава, а банките са все по-склонни да отпускат заеми на строители и купувачи, пише Reuters."Като цяло не се намираме в обстановка на твърде висок риск или твърде високо кредитиране. Въпреки това ние следим за евентуална несигурност от сектора на имотите, която идва от желанието на банките да повишат кредитирането", заявиха от Bank of Japan. Япония има опит с имотни балони, като регистрира най-големия такъв в края на 80-те години, а неговото пръсване и до днес тегне върху икономиката на страната.


description: Ръст от около 4% прогнозира министър Ангелкова

title: Туристическото министерство очаква и силен зимен сезон

maintext:
© НАДЕЖДА ЧИПЕВА
Оценката на министерството е, че е постигнат растеж на редица важни за страната пазари: Македония - 23 на сто, Турция - над 13 на сто, Сърбия - 17 на сто, Великобритания - 7 на сто, Израел - 19 на сто, Чехия - 39 на сто, Унгария - 34 на сто.
По индикации от бранша продажбите за зимния сезон и сега се движат с добри темпове и има ръст на интереса от Румъния и Молдова, казва Ангелкова. По предварителни данни от планираната зимна програма на летище Пловдив вече е заявен интерес към дестинация България от страни като Израел, Ирландия, Русия и Великобритания.
За първите осем месеца на годината над 2 млн. българи са почивали в страната, което е 11% ръст, отчита още Ангелкова в резултата на двете кампании, целящи да се насърчи туризмът в страната сред самите българи.
В същото време представители на Националното сдружение на общините в България (НСОРБ) и на Асоциацията на българските туроператори и туристически агенти (АБТТА), коментираха след годишната си среща, че голяма трудност за туроператорите е, че липсва статистика по отношение на видовете туризъм и за тях остава неизвестно какво се случва във вътрешността на страната, какви са посещаемостта и търсенето.
Според специалистите с оглед на развитието на интернет предлагането туроператорите, за да останат на пазара, трябва да бъдат по-креативни по отношение на услугите, които предлагат.
Очакванията за идния зимен туристически сезон да се отбележи ръст, сходен на този от миналия сезон, когато близо 1.2 млн. чуждестранни туристи са дошли в България на ваканция, или с около 4.5% повече на годишна база. Това прогнозира ресорният министър Николина Ангелкова пред БТА.По данни от БНБ приходите от международен туризъм за периода декември 2015 г. - март 2016 г. надхвърлят 827 млн. лв. Ръстът спрямо същия период на миналата зима е близо 5%.


description: ЕС изисква България да се справи по-бързо с процеса

title: На какъв етап е либерализацията на енергийния пазар

maintext:
Енергийната борса е един от най-важните елементи от либерализацията и е в основата на по-нататъшните стъпки към отварянето на електроенергийния пазар у нас
© НАДЕЖДА ЧИПЕВА
Изграждането на връзки със съседните енергийни пазари би осигурило на България достъп до по-евтина енергия.
Регулацията на либерализацията на европейско ниво протича на няколко етапа, като кулминацията идва с т.нар. Трети енергиен пакет, приет от Европейската комисия (ЕК) през 2009 г. Предприети са редица действия по изпълнение на директивите, но резултатите не са постигнати в предвидените срокове и отделните държави са достигнали различен стадий на либерализация.
В
му
) въпреки тенденцията към увеличаване на дела на свободния пазар през последните месеци.
Обнадеждаващото е, че в резултат на усилията на Министерството на енергетиката и Комисията за енергийно и водно регулиране (КЕВР) през последните месеци вече са изпълнени две от важните стъпки към пълната либерализация: започна реалната работа на енергийната борса и бяха изготвени проектите на стандартизираните товарови профили със значителната подкрепа на ЕСО, ЧЕЗ, ЕВН и "Енерго-про".
е един от най-важните елементи от либерализацията и
Тя ще трябва да даде пазарната цена на електроенергията - нещо, което очакват всички участници на пазара. Оператор е Българската независима енергийна борса (БНЕБ), която в момента е част от структурата на БЕХ. За момента търговията на енергийната борса е по схемата "ден напред", тоест договорените количества днес ще бъдат физически доставени утре.
Регулаторът от своя страна изпълни своето задължение и публикува инструкциите за смяна на доставчика на електроенергия. Предвижда се смяната на доставчика да е безплатна услуга и се дава възможността домакинствата многократно да променят своя доставчик, както и дори да се завърнат на регулирания пазар. Това представлява една правна възможност, която например не се предлага на пазара в Румъния.
Въпреки че ЕС изисква България да либерализира пазара си по-бързо, има няколко основни причини за бавния темп на либерализацията:
MW
- Дългосрочните преференциални договори за изкупуване на енергия както от възобновяеми, така и от конвенционални източници, които покриват повече от 50% от произвежданата енергия. Ако не бъдат извършени съществени промени в този модел, те не биха били в съответствие с правилата на свободния пазар. Тук предложенията на Световната банка са свързани с така наречените договори за разлики, познати от електроенергийната реформа във Великобритания.
- Българската енергийна система разполага с повече мощности, отколкото вътрешното потребление има нужда, като износът не е достатъчен да издържа съществуващите и новите мощности.
Какво предлага Световната банка за справяне с проблемите
Според експертите на банката функционирането на хибриден модел на пазара (с регулиран и свободен сегмент) не трябва да продължи да работи в дългосрочен план и регулираният пазар трябва постепенно да изчезне изцяло. Това означава, че в даден момент по-голяма част от потребителите, включително домакинствата, ще бъдат принудени да излязат на свободния пазар. Затова трябва да има модел за защита на уязвимите потребители.
БНЕБ
о
За да се сключват успешно договори на енергийната борса, трябва да се увеличи и нейната ликвидност.
- Обсъжда се проблемът с дългосрочните договори да бъде преодолян с използването на така наречените договори за разлика, които да позволят излизането и на производителите с дългосрочни гарантирани договори за изкупуване на борсата – производителите от възобновяеми източници
и двете американски централи ТЕЦ "КонтурГлобал Марица-изток 3" и ТЕЦ "AES Марица-изток 1". Това означава те да продават енергията си по пазарни цени, а разликата до преференциалната цена по дългосрочните им договори да се компенсира от фонд "Сигурност на електроенегийната система", в който се събират 5% от приходите на производителите на енергия и търговците на електроенергия, както и приходите от въглеродните емисии и таксата "Задължения към обществото". Тези договори за разлика ще действат до изтичане на срока за преференции по дългосрочните договори.
Друга основна препоръка е да се ускори изграждането на връзки със съседните енергийни пазари, което би осигурило на България достъп до по-евтина енергия.
Европейският съюз (ЕС) започна действията, свързани с либерализация на пазарите на електроенергия и природен газ, преди около 20 години. Те са предприети с цел постепенно отваряне на силно монополизираните вътрешни пазари на енергия към свободна конкуренция и намаляване цените на дребно и увеличаването на възможностите за избор на потребителите. Пълната либерализация би довела до значителни ползи за потребителите, създаването на нови възможности за доставчиците и до един по-сигурен енергиен сектор. Въпросът за продължаването на процеса на либерализацията днес е още по-актуален в светлината на усилията по създаване на Европейския енергиен съюз и предстоящия Четвърти енергиен пакет от законодателни действия.момента в България функционират едновременно регулиран и свободен пазар, като регулираният все още преобладава (през 2015 г. делъте 58%Въпреки частичната приватизация на производствени мощности и на цялата електроразпределителна мрежа все още централна роля на свободния пазар заема Българският енергиен холдинг (БЕХ), който е изцяло собственост на държавата. БЕХ и неговото дъщерно дружество Националната електрическа компания (НЕК) държат производствени мощности, които формират почти половината от инсталираните мощности в страната. Поради редица регулаторни проблеми втората по инсталирана мощност централа в страната – ТЕЦ "Варна", беше затворена, като по този начин се ограничиха допълнително инсталираните мощности. От своя страна НЕК все още играе централна роля в електроенергийната система и изпълнява функции, които на един либерализиран пазар би трябвало да се изпълняват от отделни независими участници: на регулирания пазар НЕК е единствен купувач от производителите на високо напрежение, като обществен доставчик НЕК е единствен доставчик на електричество на регулирани цени за електроразпределителните предприятия/крайните снабдители, а на свободния пазар играе съществена роля като доставчик от последна инстанция за небитовите потребители.Енергийната борсае в основата на по-нататъшните стъпки към отварянето на електроенергийния пазар.Стандартизираните товарови профили са едно от основните изисквания за отварянето на електроенергийния пазар, защото на тяхна база търговците на електроенергия ще могат да отправят оферти към потребителите. Те ще бъдат използвани за домакинствата, които са без електромер с почасов отчет, каквито са повечето у нас. Предлагането на по-голям брой стандартизирани товарови профили (например дружествата на ЧЕЗ увеличиха броя им три пъти - от три на девет) прави участието на свободния пазар по-привлекателно за по-широк кръг от участници.- Монополното положение на НЕК, която към момента е единствен доставчик на регулирания пазар. От една страна, компанията е със сериозна задлъжнялост, а от друга, е задължена да изкупува енергията на всички големи (над 5) производители по дългосрочните договори за изкупуване. Това води до натрупване на огромен дефицит в НЕК, което застрашава финансовата стабилност на много предприятия в енергийния сектор. Стъпките на КЕВР от последните месеци в значителна степен подпомагат излизането от спиралата на задълженията - нещо, което Световната банка препоръча в доклада си, подготвен по поръчка на БЕХ.- Изкуственото (поради ниските доходи и страх от ескалиране на недоволството на хората) поддържане на ниски цени на електричество за домакинствата, което пък налага кроссубсидирането им чрез значително по-високи цени за индустрията. Докато цените за населението се поддържат на изкуствено ниски нива за сметка на бизнеса чрез кръстосано субсидиране, не може да се очаква, че ще се появи интерес за участие на свободния пазар от страна на битовите клиенти. Предложенията на Световната банка тук са свързани с подпомагане само на тази част от обществото, което се квалифицира като енергийно бедно население, и със средства от бюджета за социално подпомагане.Всичко това пречи за създаване на реална конкуренция и задълбочава финансовите затруднения в сектора, като забавя пълната му либерализация.- Световната банка е представила на среща в Министерството на енергетиката основните моменти от доклада. Финалният вариант на модела за либерализация се очаква да бъде оповестен съвсем скоро.- Според Световната банка превръщането на борсата в единствен продавач ще създаде "надеждна референтна цена" при сключването на сделки за електроенергия в България. Тя дава положителна оценка на работата наи функционирането на платформата за търговия "ден напред", но сечаква имплементирането на другите две платформи - за дългосрочна търговия и за търговия в рамките на деня. По този начин рамката на БНЕБ ще е още по-надеждна и участниците в борсовата търговия ще могат да избират в коя платформа да участват.- Пълна либерализация и излизане на домакинствата на свободния пазар, съответно премахването на регулираните ниски цени за тях, не може да се случи, преди да бъде определен модел за защита на уязвими потребители. По оценки на Евростат и ЕК това са 30% от домакинствата у нас.По всичко личи, че либерализацията от невъзможна започва все повече да изглежда като мисия възможна.


title: Какво следва от решението за нова писта на "Хийтроу"

maintext: Британското правителство разреши на Heatrhrow Airport да построи трета писта – първото подобно съоръжение от 40-те години насам в Югоизточна Англия, моторът на британската икономика. От Heathrow обявиха, че строителството едва ли ще започне до 2021 г., а пистата трябва да влезе в експлоатация до 2025 г.Ще има публични консултации, докато правителството подготвя специална позиция, която ще внесе в парламента за гласуване в края на 2017 или началото на 2018 г. През август повечето депутати поддържаха разширяването на Heathrow. Но проектът има гласовити противници като външния министър Борис Джонсън и министъра на образованието Джъстин Грийнинг.Компанията, управляваща летището, ще започне собствени публични обсъждания през следващото лято, докато разработва изразяващия консенсус документ Development Consent Order, който е част от проектирането на толкова голям обект. Този документ се очаква да е факт през 2021 г.Пет местни общински съвета около Хийтроу са наели адвокати да се борят с разширяването. Правни действия ще предприемат и други организации. Очакват се и протести с опити за прекъсване работата на летището.Heathrow се притежава от испанския инфраструктурен гигант Ferrovial, Qatar Holding, China Investment Corp и други инвеститори, които твърдят, че ще финансират строителството. Авиокомпаниите се опасяват, че това ще стане за сметка на повишаване на техните такси. Британският авиационен регулатор обещава да работи с летището и авиокомпаниите, за да останат таксите близки до сегашните нива.Правителството вероятно ще се включи с разходи за пътища и жп връзки с третата писта. Според Heathrow те са около 2 млрд. паунда, но според Airports Commission сумата ще бъде 5 млрд. паунда.През март Heathrow Airport посочи 4 компании. Строителството, дизайнът и управлението на проекта ще са в ръцете на британските Arup, MACE и Turner & Townsend и на американската CH2M. Договорите за възлагане на дейности ще се сключат по-късно.


description: Надя Мурад и Ламия Аджи Башар получават отличието за свобода на мисълта за разказите си за ужасите на "Ислямска държава"

title: Две иракчанки са носители на наградата "Сахаров" през 2016 г.

maintext:
Надя Мурад
Две млади жени от общността на йезидите в Ирак са тазгодишните носителки на връчваната от Европейския парламент (ЕП) от 1988 г. награда "Сахаров", която почита усилията на личности и организации, борещи се за правата на човека и за основните свободи. Надя Мурад и Ламия Аджи Башар са две от хилядите отвлечени от бойци на "Ислямска държава" и превърнати в сексуални робини жени и момичета.Двете са отвлечени през 2014 г., когато групировката обсажда родното им място – Кочо, в близост до град Синджар в Североизточен Ирак. Те успяват да избягат и да разкажат на света за гоненията срещу своята малцинствена общност от страна на ИДИЛ. Номинацията им за приза е била издигната от социалистите и либералите в ЕП, съобщава Reuters.Йезидите са религиозна общност, чиито вярвания представляват комбинация от древни религии от Близкия изток, припомня "Дневник" Религията им се смята за една от най-старите в света , а "Ислямска държава" ги определя като поклонници на Сатаната. През август 2014 г. групировката обсади Синджар и започна преднамерени систематични убийства, гонения и отвличания на хиляди йезиди.В публикуван тази година доклад изследователи от ООН заключиха, че "Ислямска държава" е извършила геноцид срещу йезидите в Ирак и Сирия с цел да унищожи общност от 400 хил. души чрез убийства, сексуално насилие и други престъпления. Заключението им може да се превърне в първата стъпка за признаване на геноцид, чийто извършител не е държавен субект, предава "Дневник".Надя Мурад успява да избяга от групировката през ноември 2014 г. с помощта на съседско семейство, което я извежда извън контролираната от ИДИЛ територия, и се насочва към лагер за бежанци в Северен Ирак, а оттам – към Германия. През декември 2015 г. изнася реч в рамките на първото заседание на Съвета за сигурност на ООН по въпросите на трафика на хора, в която описва преживяванията си.От септември 2016 г. Мурад е първият посланик на добра воля на Службата на ООН по наркотиците и престъпността за достойнството на жертвите на трафика на хора, съобщават от пресслужбата на ЕП. В това си качество тя участва в световни и местни инициативи за повишаване на осведомеността относно тежкото положение на жертвите на трафика на хора. През октомври 2016 г. става носител на присъжданата от Съвета на Европа награда "Вацлав Хавел" за принос в областта на правата на човека.Ламия Башар прави няколко опита за бягство, като успява едва през април 2016 г. благодарение на помощта на семейството си, което плаща на местни контрабандисти за измъкването й. По време на бягството й към контролирана от иракското правителство територия край нея избухва противопехотна мина, която убива две от спътничките й, а самата нея ранява, което води до частична загуба на зрението й.Лекува се в Германия, а след възстановяването си работи активно за повишаване на осведомеността относно тежкото положение на йезидската общност и оказва подкрепа на жени и деца, станали жертви на робството и жестокостите от страна на ИДИЛ.


description: Рахой се е запътил към нов премиерски мандат след месеци на политическа несигурност

title: Испанските социалисти разчистиха пътя за консервативно правителство на малцинството

maintext: Опозиционните испански социалисти гласуваха да позволят на консерваторите на Мариано Рахой да управляват с правителство на малцинството. Партийните лидери решиха с мнозинство на срещата си в Мадрид да се въздържат, когато правителството на Народната партия на Рахой се изправи пред вот в парламента, пише ВВС.Страната беше заплашена от перспективата за трети парламентарни избори в рамките на година. Но социалистите свалиха своя лидер Педро Санчес по-рано този месец, след като той отхвърли възможността да се гласува с "въздържал се". Новината се прие положително от инвеститорите и водещия борсов индекс в Мадрид Ibex се покачи с 1.3% и достигна най-високото си ниво от април.Рахой временно изпълнява длъжността премиер, откакто загуби мнозинството си на изборите миналия декември. Повторение на вота през юни не успя да сложи край на политическия блокаж, но подсили позициите му. Социалистите заеха второто място и при двете гласувания, но тяхната подкрепа беше подкопана от радикалната лява формация Podemos.От десетилетия "Народната партия" и социалистите се редуват в управлението на страната, но миналата година вотът се раздели на четири заради двете нови формации – Podemos и центристите от Ciudadanos.Резолюцията на социалистите в неделя беше прокарана със 139 срещу 96 гласа, като двама членове на партийната комисия не гласуваха. Решението дойде след седмици на тежки вътрешни борби. "Повечето испанци – над 65%, не искат отново да отидат на избори и същото важи и за електората на социалистите", коментираха депутати пред AFP.Гийермо Фернандес Вара – лидер на бунта срещу Санчес, също иска сделка. "В момента на фона на най-лошите резултати в нашата скорошна демократична история социалистите се намират в ключова ситуация", казва той. И допълва, че партията може да действа като "истинска опозиция" само след като Рахой, който управлява с мнозинство от 2011 до 2015 г., се върне на власт.През юни социалистите спечелиха 85 места в сравнение със 137 места за Народната партия. Сега благодарение на тяхното гласуване с "въздържал се" на партията на Рахой вече няма да й се наложи да събере 176 гласа в 350-местния парламент, за да сформира правителство, а вместо това ще разчита на обикновено мнозинство, когато депутати се съберат.Противници на гласуването с "въздържал се" се събраха на демонстрация пред централата на социалистите с плакати, на които пишеше "Не!". От Podemos пък коментираха, че въртящата се двупартийна система в крайна сметка е приключила с "голяма коалиция" между Народната партия и социалистите.Въпреки месеците на политическа несигурност испанската икономика поддържа устойчив темп на растеж от малко над 3% годишно от началото на 2015 г., като броят на туристите в страната е рекорден. Но бюджетният дефицит все още е над целите и ЕС настоява за действия по намаляването му през следващата година. Без изцяло функциониращо правителство обаче не могат да се предприемат никакви нови бюджетни политики.Сред първите задачи на новия кабинет ще бъде работата по извънредния бюджет за 2017 г., така че по-добре да отразява целите за дефицита, наложени от Брюксел. Рахой ще трябва да намери поне 5 млрд. евро под формата на допълнителни приходи или орязване на разходите, пише Reuters.